سریہ اوطاس

حنین ایک وادی کا نام ہے جو مکہ مکرمہ سے شمال مشرقی جانب طائف کے راستہ میں واقع ہے اس کو وادی اوطاس بھی کہا جاتا ہے
حنین کی شکست کے بعد اک گروہ اوطاس میں قلعہ بند ہو گیا رسول اللہ نے ابو عامر اشعری کی ماتحتی میں تھوڑی سی فوج اوطاس کی طرف بھیج دی۔ وہاں ان کا مقابلہ دس مشرک بھائیوں کے ساتھ ہوا ہر ایک کو اسلام کی دعوت دی ان کے انکار پر نو جب قتل ہو چکے دسویں کو بھی دعوت دی لیکن دسویں نے کہا میں اسلام کے علاوہ کسی اور دین کی شہادت تو نہیں دے رہا آپ نے چھوڑ دیا بعد میں یہی شخص مسلمان ہوا اور اچھا مسلمان بن کر رہاالبدایہ والنہایہ جلد چہارم صفحہ 265نفیس اکیڈمی لاہور درید بن الصمہ کئی ہزار کی فوج لے کر نکلا
ابوموسٰی اشعری سے روایت کرتے ہیں کہ جب نبیﷺ غزوہ حنین سے فارغ ہوئے تو آپﷺنے ابوعامر کو ایک لشکر کا سردار بنا کر قوم اوطاس کی جانب بھیجا ان کا مقابلہ درید بن صمہ سے ہوا درید مارا گیا اور اس کے ساتھیوں کو اللہ نے شکست دی ابوموسیٰ کہتے ہیں کہ آنحضرت نے مجھے بھی ابوعامر کے ساتھ بھیجا تو ابوعامر کے گھٹنہ میں ایک تیر آکر لگا جو ایک چشمی آدمی نے پھینکا تھا وہ تیر ان کے زانو میں اتر گیا میں ان پاس گیا اور پوچھا، چچا جان! آپ کے کس نے تیر مارا ہے؟ انھوں نے ابوموسیٰ کو اشارہ سے بتایا کہ میرا قاتل وہ ہے جس نے میرے تیر مارا ہے تو میں اس کی تاک میں چلا جب اس نے مجھے دیکھا تو بھاگا۔ میں نے اس کا پیچھا کیا اور اس سے کہتا جا رہا تھا اوبے غیرت اوبے غیرت ٹھہرتا کیوں نہیں؟ وہ ٹھہر گیا میں اور وہ ایک دوسرے پر تلواروں سے حملہ آور ہوئے اور میں نے اسے قتل کر دیا پھر میں نے ابوعامر سے کہا کہ اللہ نے آپ کے قاتل کو ہلاک کر دیا ہے انھوں نے کہا میرا یہ پیوست شدہ تیر تو نکالو میں نے وہ تیر نکالا تو اس (زخم) سے پانی نکلا انھوں نے کہا برادر زادہ نبی سے میرا سلام کہنا اور آپ سے عرض کرنا کہ میرے لیے دعائے مغفرت کریں ابوعامر نے مجھے اپنی جگہ امیر لشکر نامزد کیا تھوڑی دیر زندہ رہ کر شہید ہو گئے میں واپس لوٹا اور نبی کے پاس حاضر ہوا آپ اپنے مکان میں ایک بانوں والی چار پائی پر لیٹے ہوئے تھے اور اس پر (برائے نام ایسا) فرش تھا کہ چارپائی کے بانوں کے نشانات آپ کی پشت اور پہلو میں پڑ گئے چنانچہ میں نے آپ (صلی اللہ علیہ وآلہ وسلم) کو اپنے اور ابوعامر کے حلات کی اطلاع دی اور (میں نے کہا کہ) انھوں نے آپ سے یہ عرض کرنے کو کہا ہے کہ میرے لیے دعائے مغفرت کیجئے آپ نے پانی منگوا کر وضو کیا پھر اپنے ہاتھ اٹھا کر فرمایا اے اللہ ! عبید ابی عامر کی مغفرت فرما اور (آپ (صلی اللہ علیہ وآلہ وسلم) کے ہاتھ اتنے اونچے تھے کہ) آپ (صلی اللہ علیہ وآلہ وسلم) کی بغلوں کی سفیدی میں دیکھ رہا تھا پھر آپ (صلی اللہ علیہ وآلہ وسلم) نے فرمایا اے اللہ! اسے قیامت کے دن اپنی اکثر مخلوق پر فضیلت عطا فرما میں نے عرض کیا کہ میرے لیے بھی دعائے مغفرت فرمائیے آپ (صلی اللہ علیہ وآلہ وسلم) نے فرمایا اے اللہ! عبد اللہ بن قیس کے گناہوں کو بخش دے اور قیامت کے دن اسے معزز جگہ داخل فرما ابوبردہ کہتے ہیں کہ ان میں سے ایک دعا ابوعامر کے لیے تھی اور دوسری ابوموسیٰ کے لیے۔صحیح بخاری:جلد دوم:حدیث نمبر 1515
اس میں شہدا کی تعداد 4 ہے
ایمن ابن ام ایمن جو عبید کے بیٹے اور آنحضرت کے غلام تھے
زید بن زمعہ بن اسود بن مطلب
سراقہ بن مالک بن حارث بن عدی انصاری جن کا تعلق بنو عجلان سے تھا
اور ابو عامر اشعری جنہیں رسول اللہ نے امیر لشکر بنایا تھا۔البدایہ والنہایہ جلد چہارم صفحہ 265 نفیس اکیڈمی لاہور

 حوالہ جات 

زمرہ:630ء
زمرہ:630ء کی دہائی کے تنازعات
زمرہ:ایشیا میں 630ء
زمرہ:غزوات